Železničná trať Žilina – Mosty u Jablunkova

|}

**Železničná trať Žilina – Mosty u Jablunkova** (v cestovnom poriadku pre verejnosť označená ako **železničná trať číslo 127**) je dvojkoľajná, elektrifikovaná trať, vedúca zo Žiliny cez Čadcu do českej stanice Mosty u Jablunkova. Na území Česka nadväzuje trať do Bohumína.

## Dejiny
Trať bola odovzdaná do prevádzky 8. januára 1871  ako súčasť Košicko-bohumínskej železnice. V roku 1898 sa postavila druhá traťová koľaj v úseku Čadca – Mosty u Jablunkova (– Jablunkov) v snahe zefektívniť dopravu na tomto sklonovo náročnom úseku (stúpanie až do 16 ‰). Výminku tvoril úsek cez Jablunkovský tunel, ktorý bol zdvojkoľajnený stavbou druhého tunela až v roku 1917. Úsek Žilina – Čadca bol zdvojkoľajnený v roku 1915. 

Po druhej svetovej vojne bolo rozhodnuté o elektrifikácii Košicko-bohumínskej železnice. Úsek Čadca – Mosty u Jablunkova bol dokončený v roku 1963, zvyšok trate v roku 1964. 

## Modernizácia
Medzi rokmi 2007 bol uzatvorený jeden z Jablunkovských tunelov a prestavaný na dvojkoľajný tunel. Po jeho sprovoznení bol druhý tunel čiastočne zasypaný. V polovici novembra 2009 došlo na stavbe k niekoľkým závalom .

Súčasne bol medzi rokmi 2008 a 2011 modernizovaný úsek Žilina – Krásno nad Kysucou . Výstavba bola ukončená v roku 2011. Pre úsek Čadca – štátna hranica je vypracovaný projekt stavby a prebieha výkup pozemkov. Financovanie úseku z programu CEF nebolo v roku 2017 schválené, preto bol preradený medzi náhradné projekty OPII. Ku schváleniu došlo až v roku 2020. Pre úsek Krásno nad Kysucou (mimo) – Čadca je zpracovaný projekt stavby, príprava však bola kvôli velkej finančnej náročnosti zastavená. V auguste 2012 sa však začali prípravné práce na stavbe tunela, ktorý mal byť jeden z najdlhších na Slovensku. Mal viesť popod Gavlasovský kopec do Horelice. Pri osade U Gavlasov začala aj výstavba prieskumnej štôlne. V pláne bolo zachovanie starej trate ako regionálnej. Neskôr bol projekt zmenený na povrchový variant (modernizácia trate v existujúcej stope) s výstavbou prestupného terminálu *Krásno mesto* bližšie k centru mesta. Podľa informácií z decembra 2025 je začiatok modernizácie plánovány až po dokončení výstavby diaľnice D3.

V marci 2021 Železnice Slovenskej republiky vypísali súťaž na modernizáciu trate v úseku Čadca (mimo) – štátna hranica: modernizáciu spodku a zvršku, rekonštrukciu trakčného vedenia, výstavbu protihlukových stien a nového zabezpečovacieho zariadenia. Plánovaná rýchlosť je 120 km/h. Plánovaný začiatok stavby bol na jar 2022 a stavba mala trvať 25 mesiacov. Celkové náklady na modernizáciu sú takmer 47 miliónov eur. V skutočnosti výstavba začala v auguste 2022 a kvôli komplikáciám počas stavby bol termín dokončenia modernizácie posunutý na november 2025.  V rámci modernizácie bola železničná zastávka Svrčinovec zastávka presunutá do novej polohy na preložke trate. Táto nová zastávka bola uvedená do prevádzky v novembri 2024. Ukončenie modernizácie a otvorenie modernizovaného úseku sa konalo v polovici decembra 2025.

### Prehľad modernizácie úsekov

## Parametre trate
* Číslo trate: 127
* Prevádzkovateľ: ŽSR, v Česku Správa železnic
* Dĺžka: 37 + 3 km
* Rozchod: 1435 mm
* Napájacia sústava: 3 kV jednosmerná
* Maximálna rýchlosť
** Žilina – Krásno nad Kysucou: 140 km/h
** Krásno nad Kysucou – Čadca: 80 km/h
** Čadca – štátná hranica:120 km/h

## Stanice a zastávky na trati
* Žilina
* Brodno (v novom grafikone len Na znamenie)
* Rudina
* Kysucké Nové Mesto
* Ochodnica
* Dunajov
* Krásno nad Kysucou
* Oščadnica
* Čadca mesto
* Čadca
* Svrčinovec zastávka
* Mosty u Jablunkova zastávka
* Mosty u Jablunkova

## Galéria

Súbor:Railway station, Krásno nad Kysucou, Slovakia underpass.jpg|Železničná stanica v Krásne nad Kysucou
Súbor:Čadca železniční stanice,Staniční budova.jpg|Železničná stanica Čadca
Súbor:HighwayD3meetsRailwayLine127Dec2015b.jpg|Trať pod výstavbou križovatky na D3 pri Svrčinovci
Súbor:TunnelsMostyUJablunkovaDec2015a.jpg|Jablunkovské tunely
Súbor:Reconstruction of Railway line 127 2024-08h.jpg|Rekonštrukcia v auguste 2024
Súbor:Reconstruction of Railway line 127 2024-08n.jpg|Rekonštrukcia v auguste 2024


## Pozri aj
* Zoznam železničných tratí na Slovensku

## Referencie

## Externé odkazy
* ŽSR cestovné poriadky podľa trate
* Video z trate

## Zdroj
* História trate na vlaky.net
* Základné info o trati

Žilina – Mosty u Jablunkova
Kategória:Doprava v okrese Čadca
Kategória:Doprava v okrese Kysucké Nové Mesto
Kategória:Doprava v okrese Žilina